efsyn.gr

Στα Χανιά καταγράφηκαν τα μεγαλύτερη ύψη βροχόπτωσης, ενώ στη Λάρισα σημειώθηκαν οι υψηλότερες θερμοκρασίες για το περασμένο έτος (2019).

Σύμφωνα με τα στοιχεία που παρουσίασε το meteo.gr, τα μεγαλύτερα ετήσια ύψη βροχόπτωσης πέρυσι εντοπίστηκαν στην Κρήτη, ιδίως στο νομό Χανίων, ενώ και η πόλη της Αθήνας βίωσε μια από τις πιο βροχερές χρονιές των τελευταίων 15 ετών.

Αντίθετα, τα μικρότερα ετήσια ύψη βροχόπτωσης εντοπίστηκαν στη Βόρεια Ελλάδα, όπου η περυσινή χρονιά ήταν ιδιαίτερα ξηρή, με την ετήσια βροχόπτωση στην πόλη της Θεσσαλονίκης να υστερεί ακόμα και σε σχέση με τις Κυκλάδες.

Τα μεγαλύτερα ετήσια ύψη βροχόπτωσης το 2019, καταγράφηκαν κατά σειρά στην Ασή Γωνία Χανίων (2.896 χιλιοστά), στο Σέμπρωνα Χανίων (2.780), στο Ασκύφου Χανίων (2.632), στην Παραμυθιά Θεσπρωτίας (2.359), στο Δρυμό Σαμαριάς Χανίων (2.231) και στα Θεοδώριανα 'Αρτας (2.217 χιλιοστά).

Τα μικρότερα ετήσια ύψη βροχόπτωσης καταγράφηκαν στο Κορδελιό Θεσσαλονίκης (332 χιλιοστά), στην Καλαμαριά Θεσσαλονίκης (392), στη ΔΕΘ (379), στο Νέο Καύκασο Φλώρινας (425), στην Πτολεμαίδα (447) και στην Αίγινα (470 χιλιοστά).

METEO

Οι υψηλότερες θερμοκρασίες πέρυσι σημειώθηκαν κατά τη διάρκεια των τριών έντονων κυμάτων ζέστης που έπληξαν τη χώρα, στις 7-10 Ιουλίου, στις 3 Αυγούστου και στις 10-12 Αυγούστου. Οι χαμηλότερες θερμοκρασίες καταγράφηκαν κατά τη διάρκεια των κακοκαιριών ‘Σοφία' και ‘Τηλέμαχος' την περίοδο 3-8 Ιανουαρίου.

Οι υψηλότερες μέγιστες θερμοκρασίες το 2019 σημειώθηκαν στη Χάλκη Λάρισας (41,9 βαθμοί στις 8/7), στη Λάρισα (41,6 στις 9/7) και στο Θεολόγο Φθιώτιδας (41,4 στις 3/8). Οι χαμηλότερες ελάχιστες θερμοκρασίες καταγράφηκαν σε Νέο Καύκασο Φλώρινας (μείον 22,5 στις 6/1), Νευροκόπι (μείον 20,9 στις 8/1) και Γρεβενά (μείον 19,9 στις 8/1).

METEO

Το 2019 επηρέασαν τη χώρα μας 13 κακοκαιρίες στις οποίες το ΕΑΑ-meteo έδωσε όνομα, εκ των οποίων πέντε τον Ιανουάριο και τρεις τον Δεκέμβριο. Αναλυτικά αυτές ήσαν οι εξής: